Document ID: 32012R0080

KOMISIJAS ĪSTENOŠANAS REGULA (ES) Nr. 80/2012
(2012. gada 31. janvāris),
ar ko nosaka bioloģisko un ķīmisko vielu sarakstu, kas paredzēts Padomes Regulas (EK) Nr. 1186/2009, ar kuru izveido Kopienas sistēmu atbrīvojumiem no muitas nodokļiem, 53. panta 1. punkta b) apakšpunktā
(kodificēta redakcija)
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Padomes 2009. gada 16. novembra Regulu (EK) Nr. 1186/2009, ar kuru izveido Kopienas sistēmu atbrīvojumiem no muitas nodokļiem (1),
tā kā:
(1)
Komisijas 1983. gada 29. jūlija Regula (EEK) Nr. 2288/83, ar ko nosaka bioloģisko un ķīmisko vielu sarakstu, kurš paredzēts 60. panta 1. punkta b) apakšpunktā Padomes Regulā (EEK) Nr. 918/83, ar ko izveido Kopienas sistēmu atbrīvojumiem no muitas nodokļiem (2) ir vairākas reizes būtiski grozīta (3). Skaidrības un praktisku iemeslu dēļ minētā regula būtu jākodificē.
(2)
Regulas (EK) Nr. 1186/2009 53. panta 1. punkta b) apakšpunktā un 2. punktā paredzēts, ka bioloģisku vai ķīmisku vielu ievedumiem, kas veikti vienīgi nekomerciāliem mērķiem un paredzēti vai nu publiskām iestādēm vai tām publisko iestāžu nodaļām, vai arī oficiāli apstiprinātām privātām iestādēm, kuru galvenā darbības joma ir izglītība vai zinātniskā pētniecība, piemēro atbrīvojumu no ievedmuitas nodokļiem. Šis atbrīvojums tomēr attiecas tikai uz bioloģiskām vai ķīmiskām vielām, kurām Savienības muitas teritorijā nav līdzvērtīgu produktu un kuras iekļautas sarakstā, kas izveidots saskaņā ar Padomes 1992. gada 12. oktobra Regulas (EEK) Nr. 2913/92 par Kopienas Muitas kodeksa izveidi (4) 247.a pantā minēto kārtību.
(3)
Atbilstīgi informācijai, kas iegūta no dalībvalstīm, Savienības muitas teritorijā nav produktu, kas ir līdzvērtīgi šīs regulas I pielikumā uzskaitītajām bioloģiskajām un ķīmiskajām vielām.
(4)
Šajā regulā paredzētie pasākumi ir saskaņā ar Muitas kodeksa komitejas sniegto atzinumu,
IR PIEŅĒMUSI ŠO REGULU.
1. pants
Saraksts, kurā uzskaitītas tās bioloģiskās un ķīmiskās vielas, kuru ievedumiem Kopienā piemēro atbrīvojumu no ievedmuitas nodokļa, kas paredzēts Regulas (EK) Nr. 1186/2009 53. panta 1. punkta b) apakšpunktā, iekļauts šīs regulas I pielikumā.
2. pants
Regulu (EEK) Nr. 2288/83 atceļ.
Atsauces uz atcelto regulu uzskata par atsaucēm uz šo regulu un lasa saskaņā ar atbilstības tabulu, kas atrodas III pielikumā.
3. pants
Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2012. gada 31. janvārī

Labels: 3
15
1